
תקנות בריאות העם (רישום בתי חולים) (תיקון)




היו"ר דוד טל:			אני מתכבד לפתוח את ישיבת ועדת העבודה, 
 				הרווחה והבריאות.
בשבוע שעבר דנו בנושא הזה. החלטנו שהיום אנחנו מצביעים בנושא, וזאת מאחר שהקדמנו כמה ישיבות לנושא תקנות בריאות העם (רישום בתי חולים) (תיקון) ודיברתי גם עם פרופסור חבוט וגם עם אנשי משרד הבריאות. אנחנו נוסיף את סעיף 1(5) לעניין מיטות, נושא שסוכם עליו.

טליה אדרי:			בנוסח שיש, תיקון לתקנה 6ב' רבתי, דבר שהיה 
 				קודם בתוספת.

היו"ר דוד טל:			אנחנו משאירים את זה.

טליה אדרי:			זה מופיע גם ב-א' וגם ב-ב'.

היו"ר דוד טל:			הסעיף הראשון הוא תיקון תקנה 6ב'. השאלה 
 				שהייתה והתלבטנו אם להכניס או לא להכניס את הנושא באופציה השנייה, בסעיף 1(1) ו1-(2). אמרנו שאם יגיעו להסכמה עם  קופות-החולים, נשאיר את זה. אם לא, נמחק את זה.

קריאה:				מה זה גיבוי רפואי?

היו"ר דוד טל:			אם אדוני מסכים לתקנה הזאת, הוא צריך לדעת 
 				מה זה גיבוי רפואי. אם הוא לא מסכים, ממילא אין שאלה.

קריאה:				לא מסכים.

היו"ר דוד טל:			אשר על כן אנחנו נוריד את התקנה הזאת, את כל 
 				סעיף 1(1) ו1-(2).

ג'ודי וסרמן:			כל תיקון תקנה 6ב'.

היו"ר דוד טל:			נכון מאוד. אם כן, אנחנו מאשרים את כל יתר 
 				התקנות, תיקון התוספת השנייה, 2, 2(1) ו-2(2).

קריאה:				תיקון התוספת השנייה איחדה את שינוי המפתח 
 				מהמפתח הקיים היום למפתח החדש.

היו"ר דוד טל:			דיברנו על זה בישיבה הקודמת. אני חוזר ואומר, 
 				תיקון תקנה 6ב', היות שיש התנגדות של קופות-החולים, אנחנו מורידים אותה. לא אושר. מעבר לכך, אנחנו מאשרים את כל השאר, את תיקון התוספת השנייה, 2.

חלי ניסנהולץ:			היה צריך לשמור על היכולת של בתי החולים לתת 
 				את אותו גיבוי רפואי במקומות שם יש את מיטות האשפוז.

היו"ר דוד טל:			כפוף להחלטות בתי-החולים.

חלי ניסנהולץ:			נכון. המושג הזה עלול לגרום לכך שכאשר אנשים 
 				יצטרכו גיבוי רפואי, לבתי החולים הכלליים לא תהיה אפשרות, מפאת העומס, להעניק את הטיפול הזה.

היו"ר דוד טל:			מה ההבדל בין היום למחר?

חלי ניסנהולץ:			המשפט הזה היה בתוספת השנייה בפרט (ג) וכרגע 
 				מוציאים אותו. שם היה כתוב מיטות אשפוז סיעודי, ששים לאלף תושבים וכולי. הקריטריון הזה, העיקרון הזה נראה לנו חשוב.

טליה אדרי:			נאמר כאן שלא יודעים מה זה גיבוי רפואי, אבל 
 				אני חושבת שזה היה גם קודם כגיבוי רפואי. זה נתון לשיקול דעתו של המנהל והוא יודע מה זה גיבוי רפואי.

היו"ר דוד טל:			יש לנו הגדרה של גיבוי רפואי?

טליה אדרי:			לא בחוק.

בני חבוט:			גיבוי רפואי בחולה אומר טיפול אקוטי, טיפול 
 				מניעתי וכולי. אנחנו מדברים על חולים סיעודיים. גם חולה תשוש מקבל היום טיפול.

היו"ר דוד טל:			היום יש גיבוי רפואי?

בני חבוט:			היום בית חולים סיעודי חייב להחזיק צוות רפואי. 
 				צריך להגדיר מה הצרכים של השטח. אנחנו נפתח את העניין וניתן יותר מיטות, בשני תנאים: האחד, זו צריכה להיות שלוחה של בית חולים כללי בבית חולים גריאטרי שיקומי והשני, שנהיה בתוך בית חולים כללי. בית-החולים אסף הרופא מסוגל לתת כיסוי ל3,000- איש שנמצאים בבתי אבות, בבתי-חולים פסיכיאטרים ובתי-חולים סיעודיים, אם המספר ירד לאלפיים, הוא גם ייתן.

היו"ר דוד טל:			אם אתה לא מצליח באסף הרופא ואתה שולח 
 				אותו לתל השומר או לבילינסון, אתה אומר לי שבעצם אין גיבוי רפואי וכל בתי-החולים היום בארץ לא יכולים לתת גיבוי רפואי לכל המקרים הללו.

בני חבוט:			צריך להוסיף מיטות.

יורם לוטן:			כל בתי החולים הסיעודיים יהיו דווקא במקום 
 				אחד ולא במקום אחר, והאוכלוסייה היא אותה אוכלוסייה. לאותו בית חולים מגיעים גם מהבית. יש בעיה כאשר כל שנה חסרות מיטות פנימיות שזו הבעיה של כל האזורים בכל הארץ. העובדה שהם באים מבית האבות או מביתם, זה לא משנה את העומס על המיטות הפנימיות. למשפט הזה אין משמעות בין כה וכה משום שהחולים מהווים את אותו נתח אוכלוסייה שמגיעה לבתי-החולים.

היו"ר דוד טל:			אנחנו נאשר את התקנות הללו כפי שהצעתי 
 				בתחילה. אם יהיו שינויים או דברים אחרים רציניים, הוועדה תשוב ותדון בתקנות.

אנחנו מוחקים את תיקון תקנה 6ב', את תיקון התוספת השנייה, 2, 2(1), 2(2).

לצורך העניין הזה, התקנות הללו מאושרות.

אני מודה לכם.







הישיבה ננעלה בשעה 11:15







